สวัสดีครับ ในบทนี้ผมจะพูดถึงเรื่อง ลัคกี้นัมเบอร์ สิบสามนะครับ ผมว่าหลาย ๆ คนรู้จักตำนานเลขสิบสามดีนะครับ คงจะเคยได้ยินมากันบ้าง ไม่มากก็น้อยนะครับ เลขสิบสามเป็นเลขที่คนตะวันตก เขามองว่าเป็นเลขอาถรรพ์นะครับ เป็นเลขแห่งความโชคร้าย เป็นเลขแห่งความอัปมงคล เป็นเลขแห่งความวิปโยค ถ้าใครเคยไปประเทศแถบตะวันตก จะทราบดีว่าตึกสูงของพวกเขา มันจะไม่มีชั้นสิบสาม ก็คือเขาจะเว้นไว้ อาจจะกระโดดข้ามไปเป็นชั้นสิบสี่เลย จะเว้นตรงชั้นสิบสามเอาไว้ บางทีก็ปล่อยร้างไม่ทำอะไรกับชั้นนั้น หรือไม่ก็เปลี่ยนชื่อจากสิบสาม เป็นสิบสองเอ แล้วก็สิบสี่ ก็คือเขาพยายามที่จะหลีกเลี่ยงชั้นสิบสาม ถ้าเกิดว่าเป็นอาคารโรงแรม มันจะมีห้องพักต่าง ๆ หลาย ๆ ห้อง แล้วมันจะมีห้องหนึ่ง สอง สาม สี่ ห้า หก เจ็ด แปด เก้า สิบ สิบเอ็ด สิบสอง แล้วเขาจะเว้นห้องสิบสามเอาไว้ โดยการกระโดดข้ามไปเป็นสิบสี่เลย เขาไม่อยากให้เรื่องซวย ๆ เข้ามาในโรงแรม ก็คือตัดปัญหา ตัดห้องสิบสามออก ให้เป็นห้องสิบสี่ หรือไม่ก็เปลี่ยนเป็นตัวอักษรแทน ถ้าเกิดว่าเป็นวงการแข่งรถ เขาจะไม่มีรถหมายเลขสิบสามนะครับ ก็คือไม่มีใครอยากให้รถตัวเองซวย ดังนั้นก็เลยเอาเลขสิบสามออกเป็นคันที่สิบสี่ สิบสอง สิบเอ็ด สิบสามไม่มีนะครับ ถ้าเกิดว่าเป็นนักเดินเรือ เขาก็จะไม่เดินทางวันที่สิบสามนะครับ ก็คือกลัวว่าเรือจะล่มนะครับ สุดท้าย..ในสนามบิน บนเครื่องบิน เขาก็จะไม่มีเลขสิบสามตรงที่นั่งนะครับ ก็คือจะเปลี่ยนจากแถวสิบสองเป็นแถวสิบสี่เลย ไม่มีแถวสิบสามนะครับ อันนี้คงจะกลัวว่าเครื่องบินจะตก มันมีที่แปลกกว่านั่นอีก ก็คือในประเทศตุรกี เขากลัวเลขสิบสามมาก ๆ เลยนะครับ เขาตัดเลขสิบสามออกจากระบบการใช้งานทั้งหมดเลย เพราะว่ามันเป็นเลขแห่งความ เอ่อ.. ซวย เป็นเลขแห่งความโชคร้าย อัปมงคลต่าง ๆ เขาก็เลยไม่ใช้เลขสิบสามในประเทศนี้นะครับ แปลกไหม? ต่อไปผมจะพูดถึงเหตุผลว่าทำไม เลขสิบสามถึงเป็นเลขแห่งความซวย เป็นเลขแห่งความโชคร้าย เป็นเลขที่ชาวตะวันตกกลัวมาก ๆ ถึงกับต้องตัดทิ้งไปเลย เราจะลองมาฟังเหตุผลนะครับว่า อะไรเป็นสาเหตุให้เลขสิบสาม เป็นเลขที่ซวยขนาดนี้ มันมีอยู่ความเชื่อหนึ่งที่ว่า ในสมัยคริสตกาล ในช่วงที่พระเยซูยังไม่สิ้นพระชนม์เนี่ย ก่อนที่พระองค์จะถูกตรึงไม้กางเขน เขาจะมีการจัดเลี้ยงอาหารที่มีชื่อว่า “เดอะ ลาส ซับเปอร์” ก็คือ อาหารมื้อสุดท้าย ในการรับประทานอาหารครั้งนี้มีผู้ร่วมทานทั้งหมด สิบสามคนรวมพระองค์ด้วย ทีนี้..คนที่สิบสามก็คือ จูดาห์ เป็นผู้ที่ทรยศพระเยซู เป็นผู้ที่ทำให้พระองค์ต้องถูกตรึงไม้กางเขน และสิ้นพระชนม์ ดังนั้นชาวตะวันตก จึงมีความเชื่อว่า เลขสิบสามเนี่ย มีความซวยมาจากนายจูดาห์ ต่อไปความเชื่อที่สอง เป็นเรื่องในสมัย เอ่อ..พระเจ้าฟิลิปห์ที่สี่ ของฝรั่งเศส ก็คือในสมัยนั้นเนี่ย พระเจ้าฟิลิปห์ที่สี่ แห่งฝรั่งเศสได้ทำการสังหารหมู่ อัศวินนับร้อยคน เพื่อที่จะปล้นทรัพย์สินของพวกเขา มาเป็นของตัวเอง เหตุการณ์นี้ เกิดขึ้นในวันศุกร์ที่สิบสาม เดือนตุลาคม ปีหนึ่งสามศูนย์เจ็ด และในวันเดียวกัน วันศุกร์ที่สิบสาม ยังเป็นวันที่ อาดัม กับ อีฟ กินแอปเปิลต้องห้าม ที่พระเจ้าทรงสั่งห้ามไม่ให้กิน ซึ่งเป็นเหตุให้โดนเนรเทศลงมาบนโลกมนุษย์ ดังนั้นคนจึงตีความว่า วันศุกร์ที่สิบสาม เป็นวันมหาวิปโยค เป็นวันมหาอัปมงคลของโลกเลยทีเดียว คนตะวันตกที่มีความเชื่อเรื่องศุกร์สิบสาม เขาจะกลัววันนี้มาก ๆ เลยนะครับ ก็คือ ถ้าเกิดถึงวันนี้เมื่อไหร่ปุ๊บ เขาก็จะหยุดทำงาน ไม่ออกไปจากบ้าน อยู่แต่ในบ้าน เพราะว่าไม่อยากให้เรื่องเลวร้ายเกิดขึ้นกับตัวเอง